న్యూఢిల్లీ, నవంబరు 8: లిక్కర్ కింగ్ విజయమాల్యాపై  ఢిల్లీ కోర్టు ఆగ్రహం వ్యక్తం చేసింది. ఉద్దేశపూర్వకంగా వాయిదాలకు రాకపోవడాన్ని తీవ్రంగా పరిగణించింది. డిసెంబరు 18న వాయిదాకు రాకుంటే ‘ప్రకటిత అపరాధి’గా భావించాల్సి ఉంటుందని స్పష్టం చేసింది. మాల్యాపై గతంలోనే  ఓపెన్ ఎండ్ నాన్బెయిల్బుల్ వారెంట్ జారీ అయిందని, కానీ దానిని అమలు చేయడం సాధ్యపడకపోవడంతో చట్టపరంగా తదుపరి చర్యలు తీసుకోవాలని ఈడీ తరపు లాయర్ కోర్టును అభ్యర్థించారు. దాంతో గతంలో  మాల్యాకు ఇచ్చిన కొన్ని  ఉపశమనాలను  కోర్టు రద్దు చేసింది. కాగా, ‘ప్రకటిత అపరాధి’గా నిర్ధారిస్తే మాల్యాపై పత్రికల్లో ఆ మేరకు ప్రకటనలు కూడా ఇస్తారు. ఆస్తులు స్వాధీనం చేసుకుని అమ్మకానికి తీసుకొచ్చే వీలుంది.
newdhilly, navambaru 8: likkar king vijayamalyapai  dhilli kortu aagraham vyaktam chesindi. uddesapurvakamgaa vaayidaalaku rakapovadanni teevramgaa pariganinchindi. disembaru 18na vaayidaaku rakunte ‘prakatita aparadhi’gaa bhavinchalsi untundani spashtam chesindi. malyapai gtamlone  open end nanbailbul warrent jaarii ayindani, cony daanini amalu cheyadam saadhyapadakapovadamtho chattaparamgaa tadupari charyalu teesukovaalani eedee tarapu layar kortunu abhyardhinchaaru. daamto gatamlo  malyaku ichina konni  upasamanaalanu  kortu raddu chesindi. kaga, ‘prakatita aparadhi’gaa nirdhaaristhe malyapai patrikallo aa meraku prakatanalu kuudaa istaaru. aastulu swaadheenam chesukuni ammakaniki teesukochhe veelundi.